钦定古今图书集成/明伦汇编/官常典/第575卷 > 迭里威失
## 钦定古今图书集成/明伦汇编/官常典/第575卷 > 迭里威失

按《元史塔本传》：“迭里威失，少好读书。成宗时入宿卫，
授河西廉访司佥事，拜监察御史，迁淮西廉访副使，
召为中书左司员外郎，改枢密院参议，升判官。延祐
四年，授翰林侍讲学士，出为河间路总管。属岁饥，出
俸金及官库所积赈之，活数十万人。河间当水陆要
冲，四方供亿皆取给焉。迭里威失立法调遣，民便之。”
复建言增置便习弓马尉一人，益逻兵之数，于是盗
贼屏息。陵州郡凶为官民害，悉收系死狱中。后陞辽
阳行省参知政事。子锁咬儿哈的迷失。